แนวโน้ม SET ขึ้นตามภูมิภาค หวัง “เฟด” ชะลอขึ้นดอกเบี้ย
แนวโน้มดัชนีเช้าปรับตัวขึ้นตามภูมิภาคคาด คาดหวังเฟดจะชะลอการขึ้นอัตราดอกเบี้ยในเดือนหน้า พร้อมให้แนวรับ 1,620 จุด แนวต้าน 1,635-1,640 จุด
แนวโน้มดัชนีเช้าปรับตัวขึ้นตามภูมิภาคคาด คาดหวังเฟดจะชะลอการขึ้นอัตราดอกเบี้ยในเดือนหน้า พร้อมให้แนวรับ 1,620 จุด แนวต้าน 1,635-1,640 จุด
7 พ.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้มีโอกาสปรับตัวขึ้นทดสอบระดับ 1,635 จุด ซึ่งเป็นจุดสูงสุดของเมื่อวันศุกร์ที่ผ่านมา เป็นไปตามทิศทางตลาดหุ้นภูมิภาคเอเชียที่เคลื่อนไหวในแดนบวก เนื่องจากนักลงทุนคาดหวังธนาคารกลางสหรัฐ (เฟด) จะขึ้นดอกเบี้ยในอัตราชะลอลงในเดือน ธ.ค.นี้ หลังตัวเลขอัตราการว่างงานของสหรัฐปรับตัวสูงขึ้นแตะ 3.7% เมื่อเทียบกับเดือนก่อนหน้าที่อยู่ที่ 3.5% กดดันค่าเงินดอลล่าร์ปรับตัวอ่อนค่าหนุนสินทรัพย์เสี่ยงทั่วโลกฟื้นตัว
รวมถึงคาดว่าจะเริ่มเห็นเม็ดเงินจากกองทุนในประเทศกลับเข้ามาซื้อสุทธิหุ้นไทย โดยเฉพาะในกองทุน SSF, RMF เป็นต้น ซึ่งน่าจะเข้ามาหนุนดัชนีในช่วงนี้ได้ พร้อมให้แนวรับไว้ที่ 1,620 จุด และแนวต้าน 1,635-1,640 จุด